Diari Oficial de la Generalitat Valenciana


Sumari del DOGV 9743, del 12-12-2023 (2023/12456)

RESOLUCIÓ de 4 de desembre de 2023, de la Presidència de la Generalitat, de concessió de les ajudes convocades per la Resolució de 30 de maig de 2023, del president de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9743

Data del DOGV
:   12-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12422


Data del document
:   04-12-2023

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

RESOLUCIÓ de 4 de desembre de 2023, de la Presidència de la Generalitat, de concessió de les ajudes convocades per la Resolució de 30 de maig de 2023, del president de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència. [2023/12328]  
Mitjançant la Resolució de 30 de maig de 2023, del president de la Generalitat, es van aprovar les bases reguladores de les ajudes dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (DOGV 9168, 15.06.2023).  
Per la mateixa resolució, es van convocar les citades ajudes. El procediment de concessió és en règim de concurrència competitiva.  
Les entitats interessades han presentat la sol·licitud, acompanyada de la documentació establida en la convocatòria, així com les declaracions acreditatives del compliment de les obligacions contemplades en l'Ordre HFP/1030/2021, de 29 de setembre, per la qual es configura el sistema de gestió del PRTR.  
Atés que l'objecte de la subvenció és el finançament d'actuacions que no requereixen la valoració comparativa amb altres propostes, tal com s'estableix en la base reguladora huitena, es podran dictar resolucions de concessió una vegada comprovat el compliment dels requisits establits en la convocatòria, encara que no haja finalitzat el termini de presentació de sol·licituds establit en esta.  
El 24 de novembre es va dictar una primera Resolució de la Presidència de la Generalitat, de concessió de les ajudes convocades per la Resolució de 30 de maig de 2023, del president de la Generalitat, dirigides a finançar el manteniment, conservació, millora i promoció de les senderes homologades (GR®, PR® i SL®) existents, en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència.  
  
Conforme al que s'estableix en la base reguladora novena, els serveis administratius de la direcció general competent en matèria de despoblament, han efectuat les comprovacions de cadascuna de les sol·licituds presentades i de la documentació aportada. Posteriorment, i després d'efectuats, si és el cas, els corresponents requeriments, han elevat proposta motivada de resolució.  
Per tot això, en virtut del que s'estableix en la base reguladora desena, apartat primer, de la Resolució de 30 de maig de 2023, del president de la Generalitat, per la qual es delega en la persona titular de la direcció general competent en matèria de despoblament la facultat de dictar la resolució de concessió de les subvencions, i a la vista de la proposta de resolució formulada pels serveis tècnics de l'esmentada direcció general, resolc:  
  
Primer  
Concedir a les entitats locals relacionades en els annexos d'esta resolució les ajudes indicades per a les actuacions que es relacionen:  
- Annex I: Subvencions concedides amb càrrec a la línia pressupostària S1096000, «Ajudes per a la promoció de les senderes homologades en la Comunitat Valenciana».  
- Annex II: Subvencions concedides amb càrrec a la línia pressupostària S1097000, «Ajudes per a inversions en les senderes homologades en la Comunitat Valenciana».  
  
Segon  
D'acord amb el que es disposa en la base reguladora onzena, apartat 2, de la Resolució de 30 de maig de 2023, del president de la Generalitat, el termini màxim per a l'execució de les actuacions objecte de les subvencions serà de sis o de dotze mesos des de la data de notificació de la present resolució, segons es tracte, respectivament, de les subvencions articulades a través de la línia pressupostària S1096000, «Ajudes per a la promoció de les senderes homologades en la Comunitat Valenciana», corresponent al capítol IV de despeses, o de les subvencions articulades a través de la línia pressupostària S1097000, «Ajudes per a inversions en les senderes homologades en la Comunitat Valenciana», corresponent al capítol VII de despeses.  
  
Tercer  
D'acord amb el que estableix la base reguladora onzena, apartat 3, de la Resolució de 30 de maig de 2023, del president de la Generalitat, la justificació de la subvenció es presentarà davant la direcció general amb competències en matèria de despoblament, en el termini de tres mesos des de la data màxima d'execució prevista en l'apartat segon d'esta resolució i sempre abans del 30 de novembre de 2025. S'haurà de realitzar en la forma estipulada en l'apartat nové de la convocatòria per a 2023, que figura en annex II de la Resolució de 30 de maig de 2023, del president de la Generalitat, i ateses les actuacions i despeses subvencionables recollits en la base reguladora onzena que consta en l'annex I de la mateixa resolució.  
  
Contra la present resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació. Igualment podrà interposar-se, directament, un recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense que puguen simultaniejar-se tots dos recursos.  
  
  
València, 4 de desembre de 2023.- El president de la Generalitat, p. d. (base 10a de l'annex I de la Resolució de 30 de maig de 2023, del president de la Generalitat; DOGV 9618, 15.06.2023), el director general d'Administració Local: José Antonio Redorat Fresquet.